ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
ہندوستا ن کے زراعت و کسانوں کی بہبود کے مرکزی وزیر نے یروشلم میں اسرائیل کے زراعت و دیہی ترقیات کے وزیر سے ملاقات کی
نئی دہلی:11؍مئی2022:
زراعت و کسانوں کی بہبود کے مرکزی وزیر جناب نریندر سنگھ تومر او راسرائیل کے زراعت و دیہی ترقیات کے وزیر جناب اوڈیڈ فوررکے درمیان ہندوستانی وفد کے اسرائیلی دورے کے دورا ن 11 مئی 2022 کو یروشلم کے پارلیمنٹ ہاؤس میں ایک گول میز میٹنگ منعقد ہوئی۔ وزیر موصوف نے اسرائیل کے وزیر زراعت اور دیگر اسٹیک ہولڈرز کے ساتھ جدید زرعی تکنیک ، صلاحیت سازی، معلومات کی منتقلی ، زرعی آبی نظم، ماحولیات اور دیہی ترقیات کے شعبے میں دونوں ممالک میں زرعی ترقی کے دائرے اور صلاحیت کے پس منظر میں مختلف ایشوز پر بات چیت کی۔
بات چیت کے دوران ماشوکے زرعی تعاون پروگراموں اور دیگر اسٹیک ہولڈرز کی پیشہ ور تربیتی سرگرمیوں کی ستائش کی گئی۔وزیر محترم نے کہا کہ حکومت ہند کو صلاحیت سازی اور معلومات کی منتقلی پر توجہ مرکوز کرتے ہوئے ہندوستان میں ماشو کی سرگرمیوں کو اپنانے کے امکانات کا پتہ لگانا ہے، جس کے لئے ہر ریاست میں اعلیٰ کارکردگی کے مراکز قائم کئے جائیں گے۔
اسرائیل کے زراعت و دیہی ترقیات کے وزیر کے ساتھ ہندوستانی وفد کی میٹنگ کے دوران جو بات چیت ہوئی ، اُس سے ہندوستان میں زرعی ترقی کو فائدہ پہنچے گا۔
صدر جمہوریہ کا سکریٹریٹ
صدرجمہوریہ کی ہولی کی مبارک باد
نئی دہلی،20؍ مارچ،صدرجمہوریہ ہند جناب رام ناتھ کووند نے ہولی سے قبل اپنے پیغام میں کہا ہے کہ ہولی کے اس خوشی کے تہوار پر میں بھارت میں اور بیرونی ملکوں میں تمام ہم وطنوں کو مبارک باد پیش کرتا ہوں۔ یہ تہوار بہار کے موسم اور بھائی چارے اور باہمی خیر سگالی کا جشن ہے۔ میں دعا کرتا ہوں کہ اس تہوار کے رنگ ہمارے تمام خاندانوں اور مشترکہ سماج کے لئے مثبت توانائی لے کر آئے۔
۔۔۔۔۔۔۔۔۔۔۔۔۔۔

U-1638
(Visitor Counter : 47
سائنس اور ٹیکنالوجی کی وزارت
محققین کے درمیان تعاون کو فروغ دینے کے لیے نوجوان محققین کا ہند-جرمن ہفتہ 2022 کا افتتاح
نوجوان محققین کا ہند-جرمن ہفتہ 2022، کا آج افتتاح کیا گیا ہے۔ جس میں دونوں ممالک کے نوجوان محققین اپنی تحقیقی دلچسپیاں شیئر کرنے اور طویل مدتی تحقیقی شراکت داری قائم کرنے کے لیے یکجا ہوئے۔
سائنس و ٹیکنالوجی کے محکمے  کے سائنس اینڈ انجینئرنگ ریسرچ بورڈ  کے سکریٹری ڈاکٹر اکھلیش گپتا نے ہفتے بھر چلنے والے پروگرام کا افتتاح کرتے ہوئے بتایا کہ ’’ہندوستان کے ساتھ تعاون کی ایک طویل تاریخ کے ساتھ جرمنی سائنس میں ملک کے ساتھ تحقیقی تعاون کرنے والے سر فہرست ممالک میں شامل ہیں، اور ہندوستان کے ریسرچ طلباء اور نوجوان سائنسدانوں کا جرمنی کے دوروں میں گزشتہ دہائی میں چار گنا اضافہ ہوا ہے‘‘۔
پروگرام کے دوران ہندوستان کے ایس ای آر بی اور جرمن ریسرچ فاؤنڈیشن  کے ذریعہ کی گئی ایک مشترکہ پہل میں ہندوستان اور جرمنی کے 30 ہونہار نوجوان محققین کیمیکل سائنسز میں مختلف عصری معاملات پر مباحثہ اور قریبی تعامل کریں گے۔
عالمی وبا کے بعد کی دنیا میں دو ممالک کے محققین کے درمیان ہونے والی اپنی نوعیت کی یہ پہلی بات چیت ہوگی۔ اس میں شرکت کرنے والا ہر ایک محقیق لیکچر دے گا اور اسے دوسرے شرکاء کے ساتھ قریب سے بات چیت کرنے کا موقع ملے گا۔ کانکلیو کا بنیادی مقصد ابتدائی اور وسط کیریئر کے محققین اور سائنسدانوں کے درمیان تعاون کو فروغ دینا ہے جو مستقبل قریب میں سائنسی تعاون کا ایجنڈا ترتیب دیں گے۔ کانکلیو کی قیادت آئی آئی ٹی کانپور کے پروفیسر ونود کے سنگھ اور یونیورسٹی آف ریگنسبرگ، جرمنی کے پروفیسر برکھارڈ کونگ کر رہے ہیں۔
اس تقریب سے آئی آئی ٹی کانپور کے پروفیسر ونود کے سنگھ اور یونیورسٹی آف ریگنسبرگ کے پروفیسر برکھارڈ کونگ نے بھی خطاب کیا اور ڈی ایس ٹی/ ایس ای آر بی کے ڈاکٹر پروین کمار سوماسندرم اور ڈی ایف جی کے ڈاکٹر ڈینیئل پرش نے ایک جائزہ پیش کیا۔
۔۔۔۔۔۔۔۔۔۔۔
ش ح۔ا گ۔ن ا۔
U-12301
(Visitor Counter : 70
دیہی ترقیات کی وزارت
دیہی ترقی کے سکریٹری جناب شیلیش کمار سنگھ نے مشن امرت سروور کی پیش رفت کا جائزہ لینے اور اس کی نگرانی کے لئے ایک اعلیٰ سطح کی میٹنگ کی صدارت کی
دیہی ترقی کی وزارت میں سکریٹری جناب شیلیش کمار سنگھ نے کل بیان مشن امرت سروور کی پیش رفت کا جائزہ لینے ، اس کی نگرانی اور اس کی کوالٹی سے متعلق ایک اعلیٰ سطح کی میٹنگ کی سربراہی کی۔ ایڈیشنل چیف سکریٹری ، پرنسپل سکریٹری اور تمام ریاستوں / یوٹی کے دیہی ترقی کے سکریٹریز مشن امرت سروور کے تمام ریاستی نوڈل افسران، 700 سے زیادہ اضلاع کے ڈی ایم/ ڈی سی / سی ای اوز اور مشن کےضلع نوڈل افسران بھی اس موقع پر موجود تھے۔
سکریٹری ، دیہی ترقیات نے تمام فریقوں کے ذریعہ معیار کی حتمی جانچ کے لئے زور دیا تھا۔ تاکہ تمام مکمل شدہ امرت سروور وں کی پائداری کو یقینی بنایا جاسکے۔ اس کے علاوہ انھوں نے اس بات پر بھی زور دیاہے کہ باقاعدہ حکام ضلع کے مختلف بلاک سے تعلق رکھتے ہوں تو بہتر ہے۔ تمام مکمل امرت سروروں کی سوشل آڈٹ ٹیم مقرر کی جائے گی جہاں امرت سروور مہاتما گاندھی نریگا فنڈ کے ذریعہ یا ایسی اسکیم کے تحت تعمیر یا تجدید کئے گئے ہیں جس میں سوشل آڈٹ کا اطلاق ہوتا ہے۔ جانچ والے مقامات کے نمونوں کی جانچ ریاستی/ یوٹی ٹیمیں کریں گی۔ اس کے علاوہ منتخبہ امرت سرووروں کی جانچ قومی سطح کے نگراں کریں گے۔ اس کے علاوہ انسپلیشن کی رپورٹ کرنے کے لئے ایک ایپ تیار کیا گیا ہے۔
تمام ریاستیں / یوٹی دس جون 2023 کو مانسون شروع ہونے سے قبل تمام مکمل امرت سرووروں کی برموقع جانچ کے لئے مطلوبہ اقدامات کریں گی اور سروروں کے کام کاج میں جو ضروری ہوا یا کوئی کمی پائی گئی تو وہ کام کرنے کے اقدامات کئے جائیں گے۔
مشن امرت سروور وزیر اعظم نے چوبیس اپریل 2022 کو شروع کی اتھا۔ اس کا خاص مقصد ہر کسی کو مسلسل پانی کی فراہمی کو یقینی بنانا ہے اور اس کے لئے ہر ضلع میں کم از کم 75 امرت سروور بنائے جانے کا نشانہ ہے۔ پچاس ہزار امرت سرووروں کے قیام کا قومی نشانہ ان رہنما خطوط پر عمل کرتے ہوئے حاصل کرلیا گیا ہے۔
مشن کو ایک مکمل سرکاری ایپروچ کے ساتھ لاگو کیا جارہا ہے۔ جس میں 8 مرکزی وزارتیں / محکمے شامل ہیں۔ دیہی ترقی کی وزارت، اراضی وسائل کی وزارت، پینے کے پانی اور صفائی ستھرائی کی وزارت، پنچایت راج کی وزارت، جنگلات ماحولیات اور آب وہوا میں تبدیلی کی وزارت ، ریلوے کی وزارت ، سڑکوں ، ٹرانسپورٹ اور شاہراہوں کی وزارت، اس کے علاوہ بھاسکر آچاریہ نیشنل انسٹی ٹیوٹ فار اسپیس ایپلی کیشن اینڈ جیوا انفورمیٹکس  کو مشن میں تکنیکی ساجھیدار کے طور پر شامل کیا گہا ہے۔ یہ مشن ریاستوں، اضلاع کے ذریعہ مختلف اسکیموں مثلا مہاتما گاندھی نریگا، ایکس وی فائنانس کمیشن گرانٹس، پی ایم کے ایس وائی اور ذیلی اسکیموں کے زریعہ کام کررہا ہے۔ قابل ذکر ہے کہ مشن ان کوششوں میں تیزی لانے کے لئے شہریوں اور غیر سرکاری وسائل کو متحرک کرتا ہے۔
اقلیتی امور کی وزارتت
سیلیش نے اقلیتی امور کی وزارت میں سکریٹری کے طور پر ذمہ داری سنبھالی
نئی دہلی،06فروری 2019/ آسام –ممیگھالیہ کیڈر ،1985 بیچ کے آئی اے ایس جناب سیلیش نے آج اقلیتی امور کی وزارت میں سکریٹری کی حیثیت سے چارج سنبھال لیا ہے ۔ اقلیتی امور کےمرکزی وزیر جناب مختار عباس نقوی نے سکریٹری اور وزارت کے دیگر سینئر افسروں کے ساتھ میٹنگ کی اور اقلیتی کی فلاح و بہبود کے لئے اسکیم کے نفاذ کی پیش رفت کا جائزہ لیا۔
نوجوانوں کے امور اور کھیل کود کی وزارت
جناب انوراگ سنگھ ٹھاکر نے آج نئی دہلی میں 19ویں ایشیائی کھیلوں میں تمغے حاصل کرنے والوں کو مبارک باد دی
مرکزی وزیر کھیل جناب انوراگ سنگھ ٹھاکر نے آج ایشیائی کھیلوں کے ان ایتھلیٹوں کو مبارک باد دی جو اپنے مقابلوں کو ختم کرنے کے بعد ہندوستان واپس آئے ہیں۔ یہ تقریب نئی دہلی کے کانسٹی ٹیوشن کلب آف انڈیا میں منعقد ہوئی۔
وزیر موصوف نے شوٹنگ، روئنگ اور خواتین کی کرکٹ ٹیموں کے کل 27 کھلاڑیوں کو اعزاز سے نوازا۔ ہرمن پریت کور کی قیادت میں خواتین کی کرکٹ ٹیم نے ایونٹ میں سونے کا ایک تاریخی تمغہ جیتا، جب کہ روئنگ سے کل 5 تمغے  جیتے۔ اب تک زیادہ تر تمغے شوٹنگ سے آئے ہیں جس میں ہماری رائفل، شاٹ گن اور پسٹل ٹیموں نے 13 تمغے  جیتے ہیں۔
وزیر موصوف نے ایشیائی کھیلوں میں شاندار کارکردگی کے لیے کھلاڑیوں کو مبارک باد دی۔ ”میں تمام کھلاڑیوں اور کوچ کو مبارک باد دیتا ہوں۔ ان کارناموں کو انجام دینے کے لیے انہوں نے برسوں مشقت کی ہے۔ آپ کو ان میں ایسے کھلاڑی ملیں گے جو خطوں سے تعلق رکھتے ہیں جہاں پانی کی کمی ہے، لیکن انہوں نے واٹر اسپورٹس ایونٹ میں تمغے جیتے ہیں۔ ہمیں گھڑ سواری میں بھی تاریخی گولڈ ملا ہے،“ وزیر موصوف نے کہا۔
”شوٹنگ میں ہم نے اپنے جذبے اور لچک کا مظاہرہ کیا۔ ٹاپس ایتھلیٹ سیفٹ کور سمرا سے، جنھوں نے نہ صرف گولڈ جیتا بلکہ خواتین کے 50 میٹر رائفل 3 پی ایونٹ میں عالمی ریکارڈ بھی درج کیا، کھیلو انڈیا ایتھلیٹ ردرانکش پاٹل سے، جنھوں نے 10 میٹر ایئر رائفل میں گولڈ جیتا، ہمارے تمام شوٹرز نے غیر معمولی کارکردگی کا مظاہرہ کیا۔“ جناب ٹھاکر نے مزید کہا۔
جمعرات کو ہونے والے اس پروگرام میں نوجوانوں کے امور اور کھیل کی وزارت، اسپورٹس اتھارٹی آف انڈیا کے عہدیداروں کے ساتھ ساتھ کھلاڑیوں کے اہل خانہ اور دوستوں نے بھی شرکت کی۔
وزارت دفاع
حکومت نے بی آر او کے کیپیٹل بجٹ میں 40 فیصد کا اضافہ کیا
سرحدی علاقوں کی ترقی پر توجہ
ہندوستان کی آزادی کے 75 ویں برس میں بنیادی ساختیات کی ترقی پر توجہ برقرار رکھنے کے ساتھ حکومتِ ہند نے مالی سال 23-2022 کے اپنے مرکزی بجٹ میں سرحدی سڑکوں کی تنظیم  کے لئے بنیادی اخراجات کی رقم کو 22-2021 کے 2,500 کروڑ روپے کے مقابلے میں 40 فیصد کے ریکارڈ اضافے کے ساتھ 3,500 کروڑ روپے کردیا ہے۔
سال2021 میں بی آر او نے پھیلتی ہوئی عالمی وبا کے دوران انتہائی اونچائی پر اور شدید موسمی حالات میں ریکارڈ تعداد میں بنیادی ساختیاتی پروجیکٹوں پر کام کیا۔ 2021 میں وزیر دفاع جناب راج ناتھ سنگھ نے ملک کی شمال مغربی اور مشرقی ریاستوں میں مختلف مقامات پر 102 سڑکوں اور پلوں کو قوم کے لئے وقف کیا۔ ان میں املنگ لا میں 19,024 فٹ کی اونچائی پر دنیا کی بلند ترین سڑک شامل ہے جس پر گاڑی چلائی جا سکتی ہے۔
بجٹ میں اس اضافے سے سرحدی علاقوں کی ترقی پر توجہ دینے کے حکومت کے عزم کی توثیق ہوتی ہے۔ بی آر او خطوں اور موسمی حالات سے قطع نظر دور افتادہ دور دراز علاقوں سے رابطے بڑھانے کے لئے اپنے مستقل عزم کے ساتھ نہ صرف بہتر آپریشنل تیاری میں حصہ ڈال رہا ہے بلکہ خطوں کے سماجی و اقتصادی انضمام اور ترقی کے لئے انتہائی اہم کردار ادا کر رہا ہے۔ اس بجٹ محرک سے بی آر او کو پلوں، سڑکوں اور سرنگوں کی تعمیر میں مزیدسہولت ملے گی جس کا مقصد تزویراتی لحاظ سے اہم سیکٹروں میں مسلح افواج کو تیزی سے متحرک کرنے میں مدد کرنا اور سیکورٹی کے ماحول کو مزید تقویت دینا ہے۔ اس سے دور دراز کے خاص طور پر مرکزی خطہ لداخ ، جموں و کشمیر اور اتراکھنڈ، اروناچل پردیش اور سکم کی ریاستوں میں سرحدی علاقوں کی مجموعی اقتصادی ترقی میں بھی اہم مدد ملے گی۔
وزارات ثقافت
محترمہ میناکشی لیکھی نے ہر گھر ترنگا مہم کے بارے میں لوگوں کو آگاہ کرنے کے لیے 40 ایل ای ڈی وین کو جھنڈی دکھا کر روانہ کیا
مرکزی وزیر مملکت برائے ثقافت شریمتی میناکشی لیکھی نے ہر گھر ترنگا مہم کو تحریک دینے کے لیے آج نئی دہلی میں 40 ایل ای ڈی وین کو ہری جھنڈی دکھائی۔
اس موقع پر، محترمہ میناکشی لیکھی نے عوام کو 13 سے 15 اگست تک گھروں پر جھنڈے لہرا کر ہر گھر ترنگا مہم میں بڑھ چڑھ کر حصہ لینے کی ترغیب دی ۔
مرکزی وزیر نے یہ بھی کہا، ’’ہر گھر ترنگا مہم وزیر اعظم نریندر مودی جی نے شروع کی تھی اور ہم نے اس مہم کے بارے میں لوگوں کو آگاہ کرنے کے لیے ویڈیو وین کو جھنڈی دکھا کر روانہ کیا ہے۔‘‘ محترمہ میناکشی لیکھی نے لوگوں پر زور دیا کہ وہ ہمارے مجاہدین آزادی کا احترام کرنے، حب الوطنی کے جذبے کو تقویت دینے اور آزادی کے امرت مہوتسو میں عوامی حصے داری کو یقینی بنانے کے لیے مہم میں جوش و خروش سے حصہ لیں جو کہ ہندوستان کی آزادی کے 75 سال مکمل کر رہا ہے۔
مرکزی وزیر نے یہ بھی کہا کہ "ہم جو بھی کرتے ہیں، ترنگا ہمیشہ ہماری ترغیب ہوتا ہے اور ہم اس کے ساتھ جیتے ہیں اور اس کے لیے مر سکتے ہیں۔"
یہ وین ہر گھر ترنگا مہم اور امرت مہوتسو کے بارے میں معلومات فراہم کرتے ہوئے پوری دہلی میں سفر کریں گی۔ یہ وین 2 اگست کو اندرا گاندھی اسٹیڈیم، نئی دہلی میں منعقد ہونے والے ترنگا اتسو سے متعلق معلومات بھی دکھائیں گی ۔
ش ح۔ ش ت۔ج
Uno-8496
(Visitor Counter : 84
بجلی کی وزارت
بی ای ای نے 31 ویں قومی توانائی تحفظ ایوارڈ اور پہلے قومی توانائی کارکردگی اختراعات ایوارڈ کا اعلان کیا
آزادی کا امرت مہوتسو کے تحت ، قومی توانائی کے تحفظ کے دن پر ایوارڈ پیش کیے جائیں گے
ملک کی کم کاربن فوٹ پرنٹ کی حکمت عملی میں تعاون کرنے والے متحرک کوششوں اور محققین کو اعزاز سے نوازا جائے گا
اس میں وسیع شرکت کے لیے مختلف شعبوں کے 400 سے زیادہ درخواست دہندگان نے شرکت کی
نئی دہلی۔ 04 دسمبر وزارت بجلی کی رہنمائی میں، توانائی کی کارکردگی کا بیورو  ہر سال 14 دسمبر کو منائے جانے والے توانائی کے تحفظ کے قومی دن کے موقع پر صنعتی اکائیوں اور اداروں کو ایوارڈ برائے قومی توانائی کا تحفظ سے نواز کر توانائی کی کھپت کو کم کرنے کی کوششوں کو تسلیم کرتا ہے اور ان کی حوصلہ افزائی کرتا ہے اور اس سال ادارہ کی جانب سے ایک نیا ایوارڈ - نیشنل انرجی ایفیشینسی انوویشن ایوارڈ بھی شروع کیا گیا ہے۔
اس سال "آزادی کا امرت مہوتسو" کے تحت این ای سی اے اور این ای ای آئی اے ایوارڈ کی تقریب کا انعقاد کیا جا رہا ہے۔ 14 دسمبر 2021 کوتوانائی کے تحفظ کے قومی دن کے موقع پر اہم معزز ہستیاں قومی توانائی کے تحفظ کے لیے قومی ایوارڈ اور ایوارڈ برائے قومی توانائی کارکردگی اختراعات کے فاتحین کو نوازیں کی۔
توانائی کے تحفظ کا قومی ایوارڈ ہندوستانی معیشت کے مختلف شعبوں کی توانائی سے متعلق اکائیوں کو مخصوص توانائی کی کھپت کو کم کرنے میں ان کی غیر معمولی کامیابیوں کے لیے دیا جاتا ہے۔این ای سی اے  کے لیے، صنعت، ٹرانسپورٹ، بلڈنگ، ادارے اور آلات کے زمرے میں آن لائن درخواستیں طلب کی گئی تھیں، جنہیں مزید 30 شعبوں میں تقسیم کیا گیا۔درخواست موصول ہونے کی آخری تاریخ تک کل 408 درخواست دہندگان نے این ای سی اے 2021 کے لیے حصہ لیا۔ وزارت بجلی کےسکریٹری کی سربراہی میں ایوارڈ کمیٹی نے ان ایوارڈ یافتگان کی فہرست کو حتمی شکل دے دی ہے جنہیں 14 دسمبر 2021 کو توانائی کے تحفظ کے قومی ایوارڈسے نوازا جائے گا۔
اس سال وزارت بجلی نے توانائی کے تحفظ کے قومی ایوارڈ  کے علاوہ، قومی ایوارڈ برائے توانائی کارکردگی اختراعات  بھی شروع کیا ہے۔ اس پہل کا مقصد "جدید توانائی کی کارکردگی کی ٹیکنالوجی" کو تسلیم کرنا ہے نیز صنعتوں اور شعبوں کو ان کی اکائیوں میں توانائی کی کارکردگی کی اختراعی کوششوں کو فروغ دینے کی ترغیب دینے کے لیے مسابقت کا جذبہ پیدا کرنا ہے۔ اس کے لیے زمرہ اے  اور زمرہ 'بی'  سے آن لائن درخواستیں سے طلب کی گئی تھیں۔ درخواست موصول ہونے کی مقررہ تاریخ تک کل 149 درخواست دہندگان نے حصہ لیا۔ نئی ٹیکنالوجی اور ، آئیڈیا کو فروغ دینے اور بڑے گروپوں کے ذریعہ ان اختراعات کو اپنانے کے لیے راہ ہموار کرنے کے لیے انرجی ایفیشنسی انوویشن ایوارڈ وقت کی اہم ضرورت ہے۔یہ ایوارڈ توانائی کی کارکردگی کو حاصل کرنے اور تحقیق و ترقی پر زیادہ توجہ مرکوز کرنے کے لیے نئے طریقہ کار اختیار کرنے کی حوصلہ افزائی کرے گا۔ اختراع میں بہت کم وقت میں خاطر خواہ تبدیلیاں لانے اور روزگار کے نئے مواقع پیدا کرنے کی صلاحیت ہے۔
توانائی کی کارکردگی اور قابل تجدید توانائی کو فروغ دینا کم کاربن والی توانائی تبدیلی کے لیے اہم ستون ہیں۔ ان کے لیے مختلف شرکاء کی طرف سے کی جانے والی کی کوششوں کا اعتراف کر کے مزید کارروائی کے لیے اس تبدیلی کو رفتار دینا ہے ۔ ان کے نتائج آخرکار ہندوستان کی قومی سطح پر طے شدہ شراکت  اور وسیع تر آب و ہوا کے اہداف کو پورا کرنے میں اپنا تعاون پیش کرتے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-13737
(Visitor Counter : 130
ماحولیات، جنگلات اور موسمیاتی تبدیلی کی وزارت
ہم گینڈوں کے بہتر مستقبل کے لئے صحیح سمت کی جانب گامزن ہیں:بابل سپریو
دہلی کا چڑیا گھر پٹنہ کے چڑیا گھر سے جلد ایک میل گینڈا حاصل کرلے گا
نئی دہلی ،22ستمبر2020:
ماحولیات، جنگلات اور آب و ہوا میں تبدیلی کے وزیر مملکت جناب بال سپریو نے گینڈے کے عالمی دن کے موقع پر صف اول کے جنگل کے عملے اور افسروں کو گینڈوں کو بچانے کے لئے انتھک کام کرنے کے لئے مبارکباد دی اور ان کا شکریہ ادا کیا۔انہوں نے کہا کہ ہندوستان اپنے گینڈوں کو بچانے کے لئے کامیابی سے کوششیں جاری رکھے ہوئے ہیں اور ملک ان کے لئے ایک بہترین مقام ہے۔
ایک سینگ والے گینڈوں کی آبادی پر اظہار خیال کرتے ہوئے ، جو 20ویں صدی کے آخر تک معدوم ہونے کے کنارے پر پہنچ چکا تھا۔ جناب سپریو نے کہا کہ بھارت سرکار اور ریاستی سرکاروں کی بروقت کوششوں اور تحفظ کے سخت اقدامات اور بندوبست کی وجہ سے ملک میں گینڈوں کی آبادی محفوظ رہ پائی ہے، جو 20ویں صدی کے آخر تک ان کی آبادی 200 کے لگ بھگ تھی۔ انہوں نے کہا کہ ہم اس آئیکونک جنگلی جانور کی آبادی کے بہتر مستقبل کے لئے صحیح سمت کی جانب گامزن ہیں۔آج ایک سینگ والے گینڈوں کی اب کل آبادی کا لگ بھگ 75 فیصدہندوستان کی تین ریاستوں، آسام ، اترپردیش اور مغربی بنگال میں ہے۔متعلقہ ریاستی حکومتیں وقتاً فوقتاً ریاستی سطح پر گینڈوں کی مردم شماری کرتی ہیں۔
گینڈوں کا عالمی دن ہر سال 22ستمبر کو منایا جاتا ہے، تاکہ گینڈوں کی نسلوں اور اس کی عادتوں کو بچانے کی اہمیت پر زور دیا جاسکے۔ ماحولیات، جنگلات اور آب و ہوا میں تبدیلی کی وزارت نے ورچوول پلیٹ فارم کے ذریعے گینڈوں کا عالمی دن 2020ء منایا تھا۔اس موقع پر ماحولیات ، جنگلات اور آب و ہوا میں تبدیلی کے مرکزی وزیر مملکت جناب بابل سپریو بھی موجود تھے۔ وزارت کے سینئر افسران ریاست میں جنگلات کے محکمے کے افسران اور سینٹر زو اتھارٹی، ڈبلیو ڈبلیو ایف-انڈیا، ارنائک اور یو این ڈی پی جیسے دیگر اداروں نے بھی میٹنگ میں شرکت کی۔
وزیر موصوف نے پٹنہ چڑیاگھر سے دہلی چڑیا گھر کے لئے ایک میل گینڈے کو بسانے کے لئے سینٹرل زو اتھارٹی کی درخواست قبول کرنے کے لئے بہار کے وزیر اعلیٰ جناب نتیش کمار کا بھی شکریہ ادا کیا۔
گینڈے کی موجودہ آبادی کو بچانے کے لئے ملک میں فی الحال کوششیں جاری ہیں اور انڈین رہینو ویژن  2020 پروگرام کے ذریعے گینڈوں کی تقسیم بڑھانے کے لئے بھی کوششیں جاری ہیں۔حال ہی میں ورلڈ ہیریٹیج سائٹ مانس نیشنل پارک میں گینڈوں کی آبادی کی ری اسٹاکنگ میں بھی کامیابی حاصل کی گئی ہے۔ایک سینگ والے گینڈا ان 21 نسلوں میں سے ایک ہے، جن کی وزارت کی طرف سے نایاب نسلوں کی ریکووری کے لئے نشاندہی کی گئی ہے۔وزارت نے ایک سینگ والے ہندوستانی گینڈوں کے لئے نیشنل کنزرویشن حکمت عملی کا بھی آغاز کیاہے اور ا س کا مقصد یہ ہے کہ ان علاقوں میں گینڈوں کی آبادی کو دوبارہ آباد کیا جائے ، جو گینڈوں کے تحفظ کی موجودہ کوششوں کو بڑھا کر گینڈوں کو بسایا جاتا تھا اور سائنسی اور انتظامی اقداما ت کے ذریعے ان کی آبادی کو بڑھایاجاتا تھا۔
وزارت اور آسام، اترپردیش اور مغربی بنگال کے ریاستی جنگلاتی محکمے اور دیگر تنظیموں کے تعاون سے نئی دہلی اعلانیے کے مطابق مناسب اقدامات کررہے ہیں۔ اس اعلانیے پر دستخط اس وقت کئے گئے تھے، جب نئی دہلی کے ایم او ای ایف اور سی سی میں 26 سے 28 فروری 2019ء کو دوسری ایشین رہینو رینج اسٹیٹ کنزرویشن میٹنگ ہوئی تھی، جن میں بھوٹان، انڈونیشیا، ملیشیا اور نیپال کے علاوہ ہندوستان کے نمائندوں نے شرکت کی تھی۔
مغربی بنگال اور بہار جیسی ریاستی حکومتوں کی طرف سے ان علاقوں میں گینڈوں کو پھر سےبسائے جانے کے لئے اقدامات کئے گئے ہیں، جو کچھ دہائیوں پہلے تک گینڈوں کی آبادی ہوا کرتی تھی۔
امور داخلہ کی وزارت
جناب امت شاہ نے مرکزی وزیر داخلہ کا عہدہ سنبھالا
جناب جی کشن ریڈی اور جناب نتیانند رائے نے بھی امور داخلہ کے وزیر مملکت کا عہدہ سنبھالا
نئی دہلی،یکم جون / مرکزی وزیر داخلہ جناب امت شاہ نے آج اپنا عہدہ سنبھال لیا ہے۔ مرکزی داخلہ سکریٹری جناب راجیو گوبا اور انٹیلی جنس بیورو کے ڈائرکٹر جناب راجیو جین نے نارتھ بلاک میں ان کی آمد پر ان کا استقبال کیا۔
جناب امت شاہ کو آج ہی اپنے عہدے کی ذمے داری سنبھالنے والے داخلہ امور کے نئے وزرائے مملکت جنا ب جی کشن ریڈی اور جناب نتیانند رائے نے بھی مبارکباد دی۔
جناب امت شاہ راجیہ سبھا کے رکن، گجرات حکومت میں وزیر اور گجرات قانون ساز اسمبلی میں ایم ایل اے رہ چکے ہیں۔ پیشے کے اعتبار سے وہ زراعت کا کام کرتے ہیں اور وہ ایک سیاسی اور سماجی کارکن رہے ہیں۔
جناب امت شاہ کا جنم 1964 میں ممبئی میں ایک دولت مند گجراتی خاندان میں ہوا تھا ان کی والدہ محترمہ کسم بین اور والد جناب انل چند شاہ ہیں۔ جناب امت شاہ نے 16 سال کی عمر تک اپنے دادیہال کے گاؤں مانسا گجرات میں رہ کر تعلیم حاصل کی جہاں اپنی اسکولی تعلیم مکمل کرنے پر ان کا خاندان احمدآباد چلا گیا تھا۔ انھوں نے اپنی بی ایس سی  کی ڈگری گجرات یونیورسٹی احمد آباد سے حاصل کی تھی۔
جناب امت شاہ 1997 سے 2017 تک گجرات قانون ساز اسمبلی کے رکن رہے ہیں اور انھوں نے 2002 سے 2010 تک گجرات حکومت میں ایک وزیر کے طور پر خدمات انجام دی ہیں۔ اس دوران انھوں نے امور داخلہ ، ٹرانسپورٹ، پروہی بیشن، پارلیمانی امور، قانون اور ایکسائز جیسے اہم قلمدان سنبھالے۔ اگست 2017 میں وہ راجیہ سبھا کے لیے منتخب ہوئے اور 23 مئی 2019 سے 17ویں لوک سبھا کیلئے منتخب ہوئے ہیں۔
۔
U. No. 2265
(Visitor Counter : 47
سائنس اور ٹیکنالوجی کی وزارت
مولیکیول کی سطح پر موٹاپے اور قولون کینسر کے درمیان تعلق کا پتہ چلا
نئیدہلی، 13 مارچ 2020؍ محض موٹاپے سے ہی کینسر نہیں ہوتا لیکن کینسر کی وجوہات کینسر کے مریض کے موٹاپے کی قسم کی وجہ سے الگ ہو سکتی ہیں۔ موٹاپے کی بہت سی وجوہات ہیں۔ ان میں سے ایک اہم وجہ جینیاتی نوعیت کی ہے۔ ڈی این اے میں معمولی سی تبدیلی بھی ایک اہم سگنلنگ پاتھ وے ،جس کو لیپٹن سگنلنگ پاتھ وے کہا جاتا ہے،کو غیر متحرک بنا کر کسی کو بھی موٹا بنا سکتی ہے۔ لیپٹن سگنلنگ پاتھ وے کھانا کھانے کے عمل کو باضابطہ بنانے ، توانائی حاصل کرنے اور جسم کی چربی کو دماغ کے گٹ اور چربی سے متعلق سیلس کو کو پیغام پہنچانے میں شامل ہوتا ہے۔
اس بات کا تعین کرنے کےلئے کہ آیا لیپٹن کی کمی کے نتیجے میں پیدا ہونے والےموٹاپے کا کینسر پر کوئی اثر ہوتا ہے یا نہیں ڈاکٹر منوج کمار بھٹ اور پونے میں واقع نیشنل سینٹر فار سیل سائنس  میں ان کی تحقیقی ٹیم نے قولون  کینسر کے پیدا ہونے اور بڑھنے کے سلسلے میں جینیاتی موٹاپے سے اس کے پیدا ہونے کی صورت میں اور خوراک سے پیدا ہونے والے موٹاپے سے پیدا ہونے کی صورت میں دونوں کے فرق کا مطالعہ کیا۔
تجربہ گاہ میں پلے ہوئے چوہوں پر کئے گئے ان کے مطالعے سے ان دونوں گروپوں کے درمیان اہم فرق کاپتہ چلا ہے۔ اس کے علاوہ یہ فرق دو اہم مولیکیول لیپٹن اور ٹی این ایف الفاء جو کہ کینسر سیلس کے فروغ کو متاثر کرتے ہیں، کے درمیان توازن کے ساتھ ایک دوسرے سے مضبوط تعلق بھی رکھتے ہیں۔ یہ مطالعات نافذ ہونے والے قوانین کے مطابق انسانی اور اخلافی ضابطوں پر عمل کرتے ہوئے انسٹی ٹیوشنل اینیمل ایتھکس کمیٹی کی منظوری سے کئے گئے ۔ان مطالعات سے قولون کینسر کے ساتھ خوراک سے پیدا ہونے والے اور جینیاتی موٹاپے کے تعلقات کی وجہ سے ان کے مولیکیولر رابطے کے بارے میں اہم معلومات حاصل ہوئی ہیں۔ ان مطالعات سے اس بات کا پتہ لگانے کے لئے بھی تحریک ملتی ہے کہ کہ کینسر کے علاج کے سلسلے میں کیا ان کلینکل مطالعات سے کسی قسم کا اثر پڑ سکتا ہے۔
مواصلات اور اطلاعاتی ٹیکنالوجی کی وزارت
آزادی کا امرت مہوتسو
مرکزی وزرا جناب دھرمیندر پردھان اور جناب اشونی ویشنو نے اوڈیشہ کے 6 نامعلوم ہیروز پر خصوصی کور جاری کیے
آزادی کا امرت مہوتسو اور ڈاک ٹکٹ ڈے کی تقریبات کے ایک حصے کے طور پر، تعلیم، ہنر مندی کے فروغ اور چھوٹی کے صنعتوں کے وزیر جناب دھرمیندر پردھان اور مواصلات، ریلوے اور آئی ٹی کے وزیر اشونی ویشنو نے اوڈیشہ کے چھ نامعلوم ہیروز پر خصوصی کور جاری کیے جنھوں نے ملک کی آزادی کی جدوجہد میں عظیم خدمات انجام دی تھیں۔ یہ گمنام ہیروز ہیں بکسی جگ بندھو، شہید باجی راوت، شہید جے راج گرو، شہید چکھی کھونٹیا، شہید چکرا بسوئی اور پربتی گری۔ جناب ونیت پانڈے، سکریٹری، محکمہ ڈاک، جناب آلوک شرما، ڈائریکٹر جنرل  اور محکمہ ڈاک، وزارت مواصلات کے دیگر سینیئر افسران نے تقریب میں شرکت کی۔ اوڈیشہ کے چیف پوسٹ ماسٹر جنرل جناب سویندو سوین اور کئی دیگر معززین نے اوڈیشہ سے ورچوئل طور پر تقریب میں شرکت کی۔
محکمہ ڈاک کی طرف سے 11.10.2021 سے 17.10.2021 تک قومی ڈاک ہفتہ ہر دن ایک خاص موضوع جیسے مالی شمولیت، ڈاک ٹکٹ، میل اور پارسل وغیرہ کے ساتھ منایا جا رہا ہے، جس میں پورے ملک کے شہریوں کو بڑے پیمانے پر شامل کیا گیا ہے اور انڈیا@ 75 کا اشتراک کیا گیا ہے۔
محکمہ ڈاک کے سکریٹری ونیت پانڈے نے وزرا اور مہمانوں کا استقبال کرتے ہوئے محکمہ ڈاک کی کاوشوں پر روشنی ڈالی اور کہا کہ یہ تقریب ڈاک ٹکٹوں اور خصوصی کوروں کے ذریعے ہماری آزادی کی جد و جہد کے نامعلوم ہیروز کی متاثر کن کہانیوں کو دنیا کے سامنے لانے کے لیے ہے۔ محکمہ کے ذریعہ 13 اکتوبر 2021 کو ملک کی تحریک آزادی کے نامعلوم ہیروز پر 103 خصوصی کور جاری کیے گئے۔
جناب دھرمیندر پردھان اور جناب اشونی ویشنو کے ذریعہ ڈاک بھون، نئی دہلی میں خصوصی کور جاری کیے گئے۔ دونوں وزرا نے ویڈیو لنک کے ذریعے اوڈیشہ میں ان 6 نامعلوم ہیروز کے اہل خانہ سے بھی بات چیت کی۔ مرکزی وزیر تعلیم جناب دھرمیندر پردھان نے اپنے خطاب میں ان عظیم مردوں اور عورتوں کی جدوجہد کو یاد کیا اور موجودہ نسل کو یاد دلایا کہ ان نامور شخصیات کے دکھائے گئے اقدار اور راستوں کو برقرار رکھنا ان کا فرض ہے۔
وزیر مواصلات جناب اشونی ویشنو نے یاد کیا کہ ان 6 ہیروز کی عظیم خدمات آج بھی اوڈیشہ کے لوگوں کے دلوں میں موجود ہیں اور وہ کس طرح سے مقامی لوک داستانوں کا ایک حصہ رہے ہیں۔ وزیر موصوف نے ان گمنام ہیروز پر خصوصی کور لانے کے لیے محکمہ ڈاک کو مبارکباد دی۔
ان 6 مجاہدین آزادی کے اہل خانہ نے ورچوئل طور سے تقریب میں شرکت کی اور اوڈیشہ میں محکمہ ڈاک کے عہدیداروں کی جانب سے ان کو ان کے آبائی شہروں کے مقامی ڈاک خانوں میں خصوصی کور البم فراہم کیے گئے۔ دونوں وزرا نے ان ہیروز کے اہل خانہ سے بھی بات چیت کی۔
اس تقریب میں بھونیشور سے جناب سریش چندر دلائی، کمشنر و سکریٹری، اڑیہ زبان، ادب و ثقافت، حکومت اوڈیشہ، جناب سویندو سوین، چیف پوسٹ ماسٹر جنرل، اوڈیشہ ڈویژن، بھونیشور اور محکمہ ڈاک کے دیگر افسران بھی شامل ہوئے۔
وزارت دفاع
وزارت دفاع نے بھارتی فوج کو 4960 اینٹی- ٹینک گائیڈیڈ میزائلوں کی سپلائی کرنے کے لئے بی ڈی ایل کے ساتھ معاہدہ پر دستخط کئے
نئی دہلی، 19 /مارچ 2021 ۔ وزارت دفاع کے ایکویزیشن ونگ  نے 1188 کروڑ روپئے کی لاگت سے بھارتی فوج کو 4960 میلان-2ٹی اینٹی- ٹینک گائیڈیڈ میزائل  کی سپلائی کے لئے دفاعی شعبہ کی سرکاری کمپنی  – بھارت ڈائنامکس لمیٹڈ  کے ساتھ ایک معاہدہ پر 19 مارچ 2021 کو نئی دہلی میں دستخط کئے ہیں۔ اس سے حکومت کی ’میک اِن انڈیا‘ کو مزید تقویت ملے گی۔ یہ معاہدہ کا ’ریپیٹ آرڈر‘ ہے، اس پر بی ڈی ایل کے ساتھ 8 مارچ 2016 کو دستخط کئے گئے تھے۔
میلان-2 ٹی 1850 میٹر کے رینج کے ساتھ ایک ٹینڈم وارہیڈ اے ٹی جی ایم ہے جسے بی ڈی ایل نے ایم بی ڈی اے میزائل سسٹم، فرانس سے لائسنس کے تحت پروڈیوز کیا ہے۔ ان میزائلوں کو زمین پر اور ساتھ ہی وہیکل پر نصب لانچر سے داغا جاسکتا ہے اور جارحانہ و دفاعی دونوں طرح کے کاموں کے لئے اینٹی- ٹینک رول میں تعینات کیا جاسکتا ہے۔ ان میزائلوں کے انڈکشن سے مسلح افواج کی آپریشنل تیاریوں میں مزید اضافہ ہوگا۔ انڈکشن کی تکمیل تین سال میں کرنے کا منصوبہ ہے۔
یہ پروجیکٹ دفاعی صنعت کے لئے اپنی صلاحیت کے اظہار کا ایک بڑا موقع ہے اور یہ دفاعی شعبہ میں بھی ’آتم نربھر بھارت‘ کے ہدف کے حصول کی سمت میں ایک قدم ہوگا۔